Kõrgem Kunstikool Pallas

Kõrgem Kunstikool Pallas (lühinimi Pallas, kuni 31. juulini 2018 Tartu Kõrgem Kunstikool) on Eesti ainuke rakenduslik kunstikõrgkool. Kõrgkool asutati 1. augustil 2000 ja see kasvas välja Tartu Kunstikoolist. Kool ja selle eellased on kandnud järgmiseid nimesid: 1919–1924 Kunstiühingu Pallas Kunstikool 1924–1940 Kõrgem Kunstikool Pallas 1940–1941 Konrad Mägi nimeline Riigi Kõrgem Kunstikool 1941–1942 Kõrgem Kunstikool Pallas 1942–1943 Tartu Kõrgemad Kujutava Kunsti Kursused 1943–1944 Kõrgem Kunstikool Pallas 1944 Konrad Mägi nimeline Riigi Kõrgem Kunstikool 1944–1951 ENSV Tartu Riiklik Kunstiinstituut 1951–1955 ENSV Riikliku Kunstiinstituudi Tartu osakond 1951–1960 Tartu Kujutava Kunsti Kool 1960. aastast Tartu Kunstikool 2000–2018 Tartu Kõrgem Kunstikool (TKK) 2018. aastast Kõrgem Kunstikool Pallas Kõrgem Kunstikool Pallas on integreeritud õppekavadega disaini-, konserveerimise/restaureerimise ja kunstikõrgkool, kus toimub õpe seitsmel õppekaval: fotograafia, maal ja restaureerimine, meedia- ja reklaamidisain, mööblidisain ja restaureerimine, nahadisain ja restaureerimine, skulptuur ja tekstiil. Fotograafia osakond loodi keskastme õppestruktuurina 1997. aastal Vallo Kalamehe juhtimisel, alates 2001 juhib osakonda kõrghariduse tasemel professor Peeter Linnap. Osakonna eesmärk on anda üliõpilastele rahvusvaheliselt pädev erialane kunstiharidus, mis keskendub fotograafi või kunstniku tegevusele, loomingu kureerimisele, eksperimentaalsetele praktikatele (allvee-, drooni- ja interaktiivne fotograafia). Vt ka PallasFoto. Õppekava loodi 1996. aastal professor Heli Tuksami eestvedamisel. Tema juhatas osakonda 2018. aastani. Kuni 2021. aasta jaanuarini juhtis osakonda Kaspar Tamsalu, kellelt võttis kohustused üle Margus Meinart. Pallase maali ja restaureerimise õppekava võimaldab spetsialiseerumist kahel suunal: maalikunst ja maalingute restaureerimine. Meediadisaini osakond on välja kasvanud Olav Villmanni ja Are Tralla eestvedamisel 1997. aastal loodud arvutigraafika erialast. 2001-2007 juhtis meediaosakonda kõrghariduse tasemel professor Raivo Kelomees, 2008. aastast on osakonna juhatajaks kaasprofessor Jaanus Eensalu. Osakonna õppekava võib jagada kaheks suuremaks plokiks: graafiline disain ja meediadisain. Osakonna ajalugu ulatub tagasi 1955. aastasse, kõrghariduse tasemel juhtis mööbliosakonda aastatel 2000-2020 Jaak Roosi. Praegu on osakonnajuhatajaks Aivar Habakukk. Mööbliosakonnas saab õppida mööbli disainimist või vana mööbli restaureerimist/konserveerimist. Mõlemas valdkonnas saadakse kvaliteetsed erialased teadmised, kuid suunavalik peaks olema tehtud enne õppima asumist. Nahadisaini õppekava eelkäija nahakunsti eriala loodi 1965. aastal. Aastatel 2000–2013 juhtis osakonda professor Rutt Maantoa, 2013–2019 oli osakonna juhataja Maila Käos ja alates 2019. aasta septembrist juhib osakonda professor Rene Haljasmäe . Pallase nahadisaini ja restaureerimise õppekava võimaldab spetsialiseerumist kahel suunal: disain või konserveerimine/restaureerimine. Skulptuuri õppekavale pandi alus 1952. aastal. Kõrgkooli perioodil on õppekava arendanud osakonna juhtinud Mati Karmin, Jaan Luik ja Anne Rudanovski. Skulptuuriosakonna eesmärk on skulptuurialase õppekvaliteedi tagamine, mille tulemusena on tagatud rahvusvaheliselt konkurentsivõimeliste skulptorite järelkasv Eestis. Tekstiili õppekava on loodud 1993. aastal, osakonna looja ja arendaja on osakonnajuhataja professor Aet Ollisaar. Osakonna eesmärk on arendada tekstiilikunsti ja -disaini valdkonda Eestis, õppekava on laiapõhjaline ja sisaldab ka moe valdkonna aineid. Tartu Kõrgem Kunstikool avas oma kunstigalerii 2009. aastal. Tartu suurima ekspositsioonialana tutvustab ja eksponeerib Kõrgem Kunstikool Pallas osakondade, üliõpilaste ja õppejõudude töid ja tegevusi nii kodanikele kui turistidele. Seal on välja pandud ka Pallase partnerkoolide ja külalisteaduskondade näitused. Esimesel tegevusaastal külastas galeriid 143 00 inimest. Näitusi vahetatakse vähemalt kord kuus ning galeriis korraldatakse sageli töötubasid ja seminare. Pallase esimene rektor oli Krista Roosi ja teine Ants Juske. Aastatel 2005-2022 oli kõrgkooli rektor Vallo Nuust. 2022. aasta veebruaris valiti uueks rektoriks Piret Viirpalu. Õppeprorektor on Lennart-Jaak Mänd. 2006 Tartu Kultuurikandja aunimetus (kutseline kooslus) Tartu Kunstikool Eesti Kunstiakadeemia Kõrgkoolist. Tartu Kõrgem Kunstikool. Vaadatud 03.03.2019. "Fotograafia". Kõrgem Kunstikool Pallas. Vaadatud 18. juulil 2023. "Jaak Roosi - EKABL". www.ekabl.ee. Vaadatud 23. augustil 2023. "Disainer Aivar Habakukk - Sisustusweb.ee". www.sisustusweb.ee. Vaadatud 23. augustil 2023. "Rutt Maantoa - EKABL". www.ekabl.ee. Vaadatud 23. augustil 2023. "Rene Haljasmäe - EKABL". www.ekabl.ee. Vaadatud 23. augustil 2023. ""ETIS"". etis.ee. Vaadatud 30.08.2023. "Krista Roosi - EKABL". www.ekabl.ee. Vaadatud 23. augustil 2023. "Kõrgema kunstikooli Pallas rektorina jätkab Vallo Nuust". Tartu Postimees. 21. mai 2020. Vaadatud 23. augustil 2023. "Pallase rektoriks valiti Piret Viirpalu". ERR, 15. veebruar 2022 Koduleht